projecte-aina/catalan_government_crawling huggingface dataset:
En l'Acord marc per lluitar contra el fracàs escolar, aprovat pel Govern en data 8 de febrer de 2011, es posen les bases per combatre el fracàs escolar, un dels problemes més importants en l'educació i que esdevé un objectiu prioritari de les polítiques educatives del Govern.
El Pla de Govern 2011-2014, de 3 de maig, identifica com a repte de país la millora de l'educació i la formació al llarg de la vida, i en l'eix 2, relatiu a l'ensenyament, estableix com a objectiu reduir el fracàs escolar potenciant la lectura sistemàtica al llarg de tota l'educació bàsica (educació primària i educació secundària obligatòria) mitjançant un pla nacional de lectura.
És en aquest context que el Govern de Catalunya impulsa un Pla Nacional de Lectura, que vertebrant els esforços de diferents sectors i àmbits de la societat catalana, té com a finalitat augmentar els hàbits lectors dels ciutadans i la seva competència lectora, ja que és la garantia d'una plena participació en la societat actual.
El Departament d'Ensenyament participa en aquest Pla Nacional de Lectura establint com a objectiu estratègic la millora de l'èxit escolar de tots els alumnes.
I ho fa potenciant la lectura sistemàtica en totes les àrees i matèries del currículum al llarg de tota l'educació bàsica per augmentar la competència comunicativa lingüística i el desenvolupament de l'hàbit lector dels infants i joves, tenint present que la competència lectora és a la base de molts dels aprenentatges i un requisit per participar amb èxit en bona part dels àmbits de la vida adulta.
Per assolir aquest objectiu estratègic el Departament d'Ensenyament posa a disposició dels centres orientacions, pautes, assessorament i formació als professors, als equips directius i a les famílies perquè incorporin i sistematitzin estratègies lectores com a eix vertebrador dels aprenentatges, cadascun des del seu àmbit de responsabilitat.
L'objectiu del treball de l'emprenedoria és promoure en els infants les competències, els valors i les actituds (autonomia, iniciativa personal, creativitat, planificació, organització, presa de decisions, treball en equip, etc.) que fomenten una actitud de superació personal davant la vida.
Per treballar l'emprenedoria cal incidir en el desenvolupament de les competències personals, la promoció de la creativitat i el treball dels continguts curriculars des de la perspectiva dels valors d'emprendre, planificar i gestionar projectes vitals.
El Departament d'Educació promou les comunitats d'aprenentatge com a model de centre inclusiu i acollidor.
Les comunitats d'aprenentatge proposen la transformació global del centre, vinculant el professorat, les famílies, i els agents educatius del territori amb accions adreçades a l'assoliment de l'èxit educatiu de tot l'alumnat i la superació dels conflictes.
L'objectiu d'aquest programa és ajudar els centres a treballar aspectes bàsics de coeducació, de perspectiva de gènere i de sexualitat de forma explícita, sistemàtica, rigorosa i respectuosa.
El programa compta amb el suport de diferents departaments de la Generalitat de Catalunya, ajuntaments, universitats i diverses entitats expertes i de referència.
Com a documents de referència que té en compte cal citar les orientacions de la UNESCO i de l'OMS, un marc que funciona en molts altres països.
El Departament posarà a disposició dels centres criteris i materials que han de servir d'ajuda als docents per incorporar aquests aspectes als diferents àmbits del currículum, a les sessions de tutoria —tant individual com grupal— i a les qüestions generals d'organització del centre, com les festes, les sortides o les activitats de migdia i extraescolars.
El programa també inclourà recursos per compartir i treballar conjuntament amb les famílies.
El Departament obrirà properament una convocatòria específica perquè tots els centres que ho desitgin es puguin acollir al programa.
"Coeduca't" està adreçat a totes les etapes educatives tenint en compte les característiques, necessitats i edat dels alumnes de cadascuna d'elles.
A nivell curricular incidirà en diversos aspectes: a l'educació infantil, en les situacions quotidianes, els jocs i joguines, el llenguatge, els contes, les cançons, les imatges...; a primària, entre d'altres, cal desenvolupar les habilitats personals i socials des del treball per projectes, el llenguatge, l'aprenentatge basat en el joc, o en l'ús de les xarxes socials i de la tecnologia, a més de l'autoconeixement, la identitat personal i l'autoestima; a l'ESO, serà necessari impulsar l'educació emocional i la reflexió ètica, mitjançant, per exemple, l'aprenentatge basat en situacions-problema, l'estudi de casos, la resolució de conflictes, l'assertivitat o l'ús de les xarxes socials.
D'aquesta manera, es vol preparar les noies i els nois per a la vida afectiva i sexual fonamentada en la igualtat de gènere i els drets humans, i col·laborar en la construcció d'un model integral de persona, sense estereotips sexistes.
Aquesta perspectiva s'ha d'incorporar al projecte de direcció, al projecte educatiu de centre i a l'aula.
Es donarà impuls al fet que tots els centres tinguin una persona de referència per a això i es treballarà estretament amb ella des dels serveis territorials i el Consorci d'Educació de Barcelona amb la implicació de la Inspecció d'Educació.
Així mateix, es durà a terme una formació específica per al professorat, que tindrà en compte tant la formació permanent com la formació inicial que reben els futurs docents a les universitats.
L'objectiu final del programa és que, després de tres fases, el curs 2021-2022, tots els centres educatius de Catalunya incorporin de forma explícita, en el seu Projecte Educatiu de Centre, aspectes bàsics de coeducació, de perspectiva de gènere i de sexualitat.
Aquest curs, el Departament d'Educació obre la convocatòria del nou Programa de coeducació i perspectiva de gènere "Coeduca't", amb un enfoc interdisciplinari.
El Departament crea el Programa experimental de suport a la certificació dels coneixements de llengües estrangeres en determinats ensenyaments, i obre convocatòria pública per a la selecció de centres interessats a formar-ne part a partir del curs 2019-2020.
La finalitat és fomentar als centres participants, amb el suport de les Escoles Oficials d'Idiomes, la certificació dels coneixements de llengua estrangera, adquirits pels alumnes de determinats ensenyaments de forma que s'afavoreixi, el progrés del rendiment acadèmic en les llengües estrangeres i la millora de la transparència de les competències adquirides.
Poden formar part del Programa, els centres de Catalunya sostinguts amb fons públics que imparteixen: educació secundària obligatòria, batxillerat, cicles de formació professional, cicles d'arts plàstiques i disseny o cicles d'ensenyaments esportius de règim especial.
Les llengües estrangeres són les llengües anglesa, francesa, alemanya i italiana, en els nivells B1 i B2.
El Programa biblioteca escolar "puntedu", un espai de coneixement i aprenentatge, té la finalitat d' impulsar i consolidar el funcionament de la biblioteca com a eina bàsica d'aprenentatge en el desenvolupament de totes les àrees, per fomentar l'hàbit de la lectura i la recerca, el tractament i l'ús de la informació, i de fer de la biblioteca un servei, un recurs per als professors i un espai obert a tota la comunitat educativa.
El Programa biblioteca escolar "puntedu" s'adreça a tots els centres educatius de Catalunya interessats a potenciar, desenvolupar i consolidar la biblioteca del seu centre.
Actualment les principals línies d'actuació del Programa se centren en la formació (bàsicament telemàtica) dels diferents àmbits de biblioteques escolars, l'elaboració de materials a partir de la creació de grups de treball, la difusió de materials i recursos, el manteniment de l'aplicació ePèrgam, i la dinamització de la xarxa territorial.
En l'Acord marc per lluitar contra el fracàs escolar, aprovat pel Govern en data 8 de febrer de 2011, es posen les bases per combatre el fracàs escolar, un dels problemes més importants en l'educació i que esdevé un objectiu prioritari de les polítiques educatives del Govern.
El Pla de Govern 2011-2014, de 3 de maig, identifica com a repte de país la millora de l'educació i la formació al llarg de la vida, i en l'eix 2, relatiu a l'ensenyament, estableix com a objectiu reduir el fracàs escolar prioritzant l'expressió oral, la lectura reflexiva, l'escriptura, la comprensió dels enunciats matemàtics, l'ús de les llengües estrangeres, les competències digitals i el tractament de la informació.
El Departament d'Ensenyament impulsa el programa araESCRIC com a objectiu estratègic la millora de l'èxit escolar de tots els alumnes.
I ho fa potenciant l'escriptura sistemàtica en totes les àrees i matèries del currículum al llarg de tota l'educació bàsica per augmentar la competència comunicativa lingüística, tenint present que l'escriptura és una activitat que permet estructurar el pensament, comunicar-se, organitzar-se, aprendre i participar en la societat.
El Departament d'Ensenyament posa a disposició dels centres orientacions, pautes, assessorament i formació als professors, als equips directius i a les famílies perquè incorporin i sistematitzin estratègies d'escriptura com a eix vertebrador dels aprenentatges, cadascun des del seu àmbit de responsabilitat
La finalitat del Programa és potenciar la internacionalització dels centres educatius de Catalunya i reforçar l'estratègia del Govern per a una educació plurilingüe i intercultural, com a instruments per ajudar els alumnes a esdevenir ciutadans del món, capacitats per treballar cooperativament amb joves d'arreu i preparats per desenvolupar-se amb èxit en un context global.
Poden formar-ne part els centres educatius que imparteixen ensenyaments d'educació primària, d'educació secundària obligatòria, de batxillerat i de formació professional inicial i de règim especial de titularitat del Departament d'Educació, de titularitat municipal i de titularitat privada en règim de concert.
En aquesta etapa els vostres fills experimenten grans canvis físics que impliquen una gran despesa d'energia.
A més, la gran majoria d'infants comencen a anar a escola i, per tant, l'activitat que fan al llarg del dia, tant de caire físic com mental, augmenta.
Heu de tenir present que la capacitat per mantenir l'atenció encara no és prou madura i concentrar-se en una tasca els representa un gran esforç i els genera cansament mental.
D'altra banda, acostumen a donar-se més freqüentment situacions que poden generar cansament emocional, com és el cas de conflictes amb companys, episodis d'angoixa davant els nous horaris i activitats al centre o la pròpia gestió de les emocions.
Tot plegat fa que el nivell de cansament físic, mental o emocional dels vostres fills augmenti.
Per aquest motiu és convenient que, encara que no sempre s'adonin de que estan cansats, els oferiu maneres de descansar al llarg del dia i que garantiu que hi hagi un equilibri entre les activitats que fan i el temps de repòs que necessiten per recuperar-se.
En aquest sentit, podeu incorporar en la seva dinàmica exercicis de relaxació o determinats jocs o activitats que afavoreixin el seu descans.
Respecte al son, que és la font més important de descans, tingueu present que dormir permet la recuperació física del cos i influeix també en la consolidació de la memòria i, per tant, dels coneixements i aprenentatges que fan al llarg del dia.
Per tal que el son sigui reparador heu de garantir que els vostres fills dormin les hores necessàries d'acord amb la seva edat i les seves característiques personals.
També cal que tingueu en compte factors que poden influir en la qualitat del son, com són els sorolls, la llum, la roba de llit excessiva o la temperatura de l'habitació, entre altres aspectes.
A l'hora d'anar a dormir, les rutines i els hàbits són fonamentals.
És bo que els acostumeu a un horari fix per anar al llit que els permeti dormir les hores necessàries per despertar-se descansats.
També és recomanable acabar el dia fent activitats relaxants que els ajudin a agafar el son, com pot ser un bany abans de sopar, escoltar música tranquil·la, llegir un conte plegats o explicar les vivències del dia.
Respecte de les rutines d'anar a dormir, els experts recomanen no fer servir aparells electrònics com la televisió o les tauletes una hora abans d'anar a dormir, ja que la brillantor de les pantalles pot provocar insomni i afectar la qualitat del son.
En aquestes edats les pors i els malsons solen ser bastant habituals.
Quan es desperten plorant i desorientats convé tranquil·litzar-los utilitzant una veu calmada, explicant que el malson ja ha passat i sense aprofundir gaire en els detalls, per així ajudar-los a agafar el son de nou.
En relació a la migdiada, als 3 anys és encara habitual que en facin, a casa i també a l'escola.
És recomanable que sigui curta per tal que després no els costi continuar amb les tasques del dia.
Distribució de les hores de son
En general, segons l'edat dels vostres fills podem dir que entre els 3 i 4 anys necessiten d'11 a 13 hores totals de son al llarg del dia i entre els 4 i 6 anys en necessiten de 10 a 11.
Els canvis evolutius que els vostres fills experimenten al llarg d'aquesta etapa, tant en creixement físic com en maduració del cervell, els permeten augmentar progressivament l'activitat física i mental que fan al llarg del dia.
L'activitat física és una necessitat essencial en aquestes edats, ja que a través del moviment els vostres fills aprenen i es desenvolupen, prenen consciència del seu cos, van adquirint control dels moviments i es relacionen amb l'entorn.
En relació a l'activitat mental, la capacitat per mantenir l'atenció no és encara prou madura i concentrar-se en una activitat els suposa un gran esforç que també genera cansament, en aquest cas mental.
Per recuperar-se del cansament provocat per tota aquesta activitat, els vostres fills necessiten estones per descansar, bé dormint o amb canvis d'activitat freqüents.
En aquestes edats, el descans està molt associat a dormir.
Com més petit és l'infant, més hores de son necessita per recuperar-se.
Tingueu present que el son també influeix en la consolidació de la memòria i, per tant, dels coneixements i aprenentatges que fan al llarg del dia.
El son dels nadons es caracteritza per tenir unes fases curtes que fan que es despertin cada poques hores.
A partir dels 4 ó 5 mesos és possible que vagin assolint uns patrons de son i dormin de manera continuada per la nit.
De tota manera, aquest aprenentatge pot variar força d'un nadó a un altre, ja que influeixen les característiques personals pròpies de cada infant i també altres factors, com ara l'alimentació o l'entorn.
El vostre paper per ajudar els fills a assolir uns hàbits adequats de descans és fonamental.
Per exemple, els nadons han d'aprendre a distingir entre el dia i la nit; per fer-ho es recomana que durant el dia dormin en un ambient amb llum i sorolls habituals, i, en canvi, a la nit ho facin a l'habitació, amb poca llum i sense sorolls.
En acabar l'etapa la gran majoria de nens dormen sols en la seva habitació.
Per ajudar a que assoleixin aquest aprenentatge sense angoixes, cal que els acompanyeu i els transmeteu confiança.
És aconsellable que des de ben aviat establiu uns horaris i unes rutines que els preparin pel moment d'anar a dormir (banyar-los, posar-los el pijama, sopar d'hora, cantar una cançó, posar sempre la mateixa música o explicar-los un conte, entre d'altres).
La repetició d'aquestes rutines farà que esdevinguin hàbits que els ajudaran a conciliar el son i que els donaran seguretat.
En relació a la migdiada, convé que sigui curta, perquè així després no els costi continuar amb les tasques del dia.
Cal afegir que hi ha infants que cap el final d'aquesta etapa ja no en fan.
Distribució de les hores de son
En general, segons l'edat dels vostres fills, podem dir el següent:
Com més activitat física o intel·lectual fem, més necessitat de descansar sentim.
La fatiga es recupera a través de l'alimentació i del descans, especialment del son, que és la font de descans més important que tenim.
Estudis diversos demostren que hi ha parts del cervell que són més actives mentre dormim que quan estem desperts, perquè assimilen la informació rebuda al llarg del dia.
Per aquest motiu els experts afirmen que dormir bé, a més de contribuir a recuperar l'energia del cos, millora la memòria i el rendiment cerebral.
Podem afirmar, doncs, que el son té un paper fonamental en l'assoliment dels aprenentatges.
És important que eviteu que les activitats diàries dels vostres fills, ja siguin de casa, escolars o de lleure, els fatiguin en excés.
Quan no descansen prou, a més de tenir somnolència, un baix nivell d'atenció o dificultats per memoritzar, també poden reaccionar amb conductes inadequades, com hiperexcitabilitat, irritabilitat o inhibició.
Aquestes conductes interfereixen en els processos de creixement, d'aprenentatge i de relació social i afectiva.
Hi ha, doncs, una estreta relació entre el descans, el rendiment i el benestar.
Per aquest motiu, un bon descans és imprescindible perquè els vostres fills comencin la jornada escolar en condicions òptimes.
D'altra banda, cal tenir en compte que descansem quan dormim, però també quan escoltem música, passegem, xerrem en família o simplement canviem d'activitat.
El fet que els vostres fills segueixin unes rutines equilibrades entre activitat i descans, i que tinguin uns bons hàbits per conciliar el son, és beneficiós per a ells.
El son està lligat a la salut i a la qualitat de vida; cal, doncs, que els vostres fills dormin les hores necessàries per a la seva edat.
En general, per ajudar els vostres fills a tenir un descans reparador convé el que proposem a continuació:
Aquest espai web del Departament de Salut dona nombroses raons i recomanacions en relació amb la higiene, per mantenir una vida saludable (rentar-se les mans, què fer quan tenim animals domèstics, salut bucodental, etc.).
En aquesta secció del canal Salut hi ha instruccions concretes per ajudar a prevenir els polls, i sobre com actuar en cas de contagi.
Aquest programa formatiu del Departament de Treball, Afers Socials i Famílies es basa en el concepte de parentalitat positiva.
Ofereix tallers, dividits per franja d'edat dels infants i adolescents, que tenen l'objectiu d'impulsar la comunicació i l'intercanvi d'experiències, perquè cada família trobi el propi model parental i pugui desenvolupar els seus recursos.
En aquest espai del Departament d'Educació hi ha recursos per incentivar la higiene i els hàbits saludables dels més petits.
Encara que són recursos pensats per treballar a l'escola, n'hi ha molts que també es poden utilitzar a casa amb nens i nenes a partir dels 3 anys, per reforçar-ne els hàbits d'higiene, com rentar-se les dents, jugar a endreçar l'habitació, etc.
En aquest article s'explica en què consisteixen la hiperhidrosi i bromohidrosi, que són dos trastorns relacionats amb l'excés i la mala olor de la sudoració, i s'ofereix consells per controlar-los.
Aquest document us orienta sobre com ajudar els fills que porten ortodòncia per tenir una bona higiene dental.
Durant l'etapa que va entre els 12 i els 18 anys, els joves experimenten els canvis hormonals propis de la pubertat, que fan més necessari que mai el manteniment d'uns bons hàbits saludables d'higiene personal.
A la preadolescència és molt comú observar una certa desídia per tot el que es relaciona amb el manteniment d'una higiene correcta i dels espais personals i comuns de la casa, com la seva habitació o el bany).
Així, molts joves no troben el moment d'endreçar la seva roba neta i de portar la bruta per rentar, de dutxar-se o de rentar-se les dents.
Sovint, aquesta situació canvia a mesura que es fan grans: si els hàbits s'han adquirit de petits, el més normal és que es recuperin un cop s'ha superat aquesta etapa, i es desperti un gran interès per tot el que té a veure amb l'aspecte personal.
Durant l'adolescència aprenen hàbits per imitació dels seus companys, amics i amigues, i per la gran influència dels mitjans de comunicació i de la publicitat.
I, precisament per aquesta raó, és quan poden necessitar més el nostre ajut per fer un ús racional dels productes d'higiene personal com desodorants, colònies, cremes corporals, productes per als cabells i la pell, productes d'afaitar o depilació.
En el cas de les noies, a partir del moment que tenen la menstruació, és bo fer-les conscients de la importància de ser molt curoses amb la higiene íntima.
Els polls continuen sent una de les infeccions més habituals durant aquesta etapa.
En cas que els fills n'agafin, és cabdal seguir les recomanacions dels professionals de salut per eliminar-los.
A més de fer servir productes específics de seguida que us adoneu de la infecció, cal també passar la llemenera de manera regular i netejar tot allò que està en contacte amb els cabells (raspall, roba de llit, coixins, etc.).
La revisió freqüent és la millor estratègia.
Durant aquesta etapa cal insistir perquè no oblidin que la higiene no és només una qüestió estètica, sinó que cal mantenir-la per raons de salut personal, respecte per als altres i millora de les relacions.
Entre els 6 i els 12 anys els nens i les nenes experimenten un gran canvi físic.
Sovint també augmenta la quantitat d'activitats físiques que fan, tant dins com fora l'escola.
Les relacions dels fills dins dels seus grups d'amics fan que el manteniment d'uns hàbits d'higiene sigui molt important.
Ja poden ser més autònoms per dur a terme unes rutines higièniques adequades a cada situació i activitat.
Per això, cal haver-ho treballat prèviament.
Des de l'escola també es potencien els hàbits higiènics; en el menjador escolar nens i nenes es renten les mans abans i després de dinar; la classe d'educació física o l'activitat de piscina els ajudarà a guanyar autonomia a l'hora de dutxar-se, a tenir cura de la roba o la tovallola, a eixugar-se bé, a canviar-se la roba interior, etc.
Els polls són una de les infeccions més habituals en aquesta etapa.
En cas que els fills n'agafin, és cabdal seguir les recomanacions dels professionals de salut per eliminar-los.
A més de fer servir productes específics de seguida que us adoneu de la infecció, cal també passar la llemenera de manera regular i netejar tot allò que està en contacte amb els cabells (raspall, roba de llit, coixins, etc.).
La revisió freqüent és la millor estratègia.
Cap el final d'aquesta etapa, amb l'inici de la pubertat i els canvis hormonals, els fills comencen a tenir una sudoració més activa.
Per aquest motiu, és bo començar a treballar l'ús adequat dels diversos productes d'higiene personal: desodorant, cremes, aigua de colònia, etc. Si els fills pateixen trastorns específics que els provoquen una sudoració excessiva, com la hiperhidrosi i la bromohidrosi infantils, caldrà una supervisió mèdica